Лехово (дем Суровичево)
Лѐхово или Елѐхово или Елѐово или Елхово (, Лехово, катаревуса Λέχοβον, Леховон, между 1955 и 1956 година Ηρωϊκό, Ироико, катаревуса Ηρωϊκόν, Ироикон) е село в Гърция, дем Суровичево (Аминдео), област Западна Македония с жители, мнозинството от които арванити.

География 
Селото е разположен на 60 километра южно от град Лерин (Флорина) на главния път от Суровичево (Аминдео) за Костур (Кастория) в южното подножие на планината Вич (Вици). Към землището на Лехово е присъединено и землището на заличеното в 1980 година село Врабчин (Химадио).

История

В Османската империя 
В 1868 година в Лехово е построена църквата „Свети Димитър“, обявена за защитен исторически паметник в 1987 година.

През XIX век в Лехово се заселват албанци християни от Епир. В края на века Лехово е голяма паланка с християнско гъркоманско албанско и влашко население. Александър Синве („Les Grecs de l’Empire Ottoman. Etude Statistique et Ethnographique“) в 1878 година пише, че в Лехова (Léhova) живеят 1800 гърци. Според „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година, Елеово (Eléovo) има 300 домакинства и 900 жители албанци.

В 1889 година Стефан Веркович („Топографическо-этнографическій очеркъ Македоніи“) пише за Лехово:

Според статистиката на Васил Кънчов („Македония. Етнография и статистика“) в 1900 година в Елеово (Елехово) има 750 жители арнаути и 90 жители власи. Според гръцки данни в селото има 2500 албанофони с гръцко съзнание.

Почти цялото население е вярно на Цариградската патриаршия и градчето е крепост на гръцките андарти, воюващи срещу българските чети на ВМОРО. В подготовката за въстание от ВМОРО Лехово е включено в Мокренския център. Мокренецът Анастас Симеонов описва ситуацията в Лехово преди Илинденско-Преображенското въстание в 1903 година:

По време на Илинденско-Преображенското въстание селото е опожарено от османците.

По данни на секретаря на Българската екзархия Димитър Мишев ("La Macédoine et sa Population Chrétienne") в 1905 година в Елеово има 90 власи и 750 албанци и работи влашко училище.

В Гърция 

През Балканската война в селото влизат гръцки войски и след Междусъюзническата остава в Гърция. Боривое Милоевич пише в 1921 година („Южна Македония“), че Лехово има 380 къщи арнаути християни. През Втората световна война селото пострадва от окупационните власти. След сражение между германски части и гръцка паравоенна чета селото е опожарено. В 1955 година гръцките власти сменят българското име на селото на Ироико (в превод Героично). Но албаноговорещото му население отказва да приеме новото име и на следващата 1956 година името Лехово е върнато. В 1998 година Лехово е обявено за село герой.

В 1981-1983 година в Лехово излиза вестник „Неа ту Лехову“.

Според изследване от 1993 година селото е арванитско, като в него арванитският език е запазен на средно ниво, а влашкият на ниско.

В 2002 година Леховското училище и Леховската чешма са обявени за защитени паметници.

До 2011 година Лехово е самостоятелна община в ном Лерин.

Галерия

Преброявания 
 1913 – 1691 жители
 1920 – 1172 жители
 1928 – 1292 жители
 1940 – 1477 жители
 1951 – 1195 жители – намаляването на населението се дължи на Гражданската война.
 1961 – 1177 жители
 1971 – 1205 жители
 1981 – 1194 жители
 2001 – 1227 жители
 2011 – 1115 жители

Личности 

 Родени в Лехово
  Антониос Мендос (Αντώνιος Μένδος), гръцки андартски деец от трети клас
  Атанасиос Папаянис (Αθανάσιος Παπαγιάννης), гръцки андартски деец от втори клас
  Василиос Папазисис (Βασίλειος Παπαζήσης), гръцки андартски деец от трети клас
  Георгиос Папалексиу (Γεώργιος Παπαλεξίου), гръцки андартски деец от трети клас
  Георгиос Спанос (Γεώργιος Σπανός), гръцки андартски деец от трети клас
  Димитриос Папазис (Δημήτριος Παπαζήσης), гръцки андартски деец от трети клас
  Евангелос Дульо Царухас (Ευάγγελος Δούλης ή Τσαρουχάς), гръцки андартски деец от втори клас, назначен от Павлос Мелас за ръководител на местния комитет, подпомага четите на Цондос, Каудис, Рувас и Влахоянис, разкрит е и лежи 4 месеца в турски затвор
  Евангелос Тацис (Ευάγγελος Τάτσης), гръцки андартски деец от трети клас, лекар и ятак на гръцките чети, ранен в сражение с турците през януари 1906 година и затворен в Битоля, където е изтезаван
  Евтимиос Леховитис (Ευθύμιος Λεχοβίτης), гръцки андартски деец, подпомага Каравитис за селата от леринското поле
  Зиси Дульо (? – 1908), гръцки андартски капитан
  Ираклис Фидзос (Ηρακλής Φίτζιος), гръцки андартски деец от трети клас, секретар на гръцкия комитет и директор на гръцкото училище, той прибира отрязаната глава на Павлос Мелас от Статица, по-късно е осъден задочно на смърт от турските власти заради подписано от него писмо, намерено в убития капитан Фуфас
  Йоанис Папайоану (Ιωάννης Παπαϊωάννου), гръцки андартски деец от трети клас
  Каракиткос (Καρακίτσος), гръцки андартски деец, помощник на капитан Вардас
  Космас Белиос (Κοσμάς Μπέλιος), гръцки андартски деец, изкарва четата на Каудис от засада през 1905 година
  Космас Спанос, гръцки комунистически деец
  Константинос Панайотис (Κωνσταντίνος Παναγιωτίδης), гръцки андартски деец от трети клас, помощник на Григор Войнов – Аграфиотис, през 1906 година заловен и хвърлен в затвора от турците
  Николаос Николаидис (Νικόλαος Νικολάϊδης), гръцки андартски деец, ятак на капитан Каудис
  Петрос Дульо (Πέτρος Δημουλιός), гръцки андартски деец от втори клас, кмет на селото между 1933 – 1935 година
  Петрос Каралис (Πέτρος Καραλής), гръцки андартски деец, четник
  Петрос Орфанидис (Πέτρος Ορφανίδης), гръцки андартски деец, куриер на капитан Каравитис
  Петрос Стефанидис Кудзос (Πέτρος Στεφανίδης ή Κούντζος), гръцки андартски деец от първи клас, ръководител на местния гръцки комитет 1904 – 1905 година, раняван при битка в Съботско, носител на златен медал от македонската борба
  Стерьос Бинопулос (1888 – 1965), гръцки революционер и политик

 Починали в Лехово
  Георгиос Минадакис (Ляпис), гръцки революционер
  Георгиос Сейменис (Γεώργιος Σεϊμένης, 1881 – 1903), гръцки андартски капитан
  Христос Аргиракос (Кицос Морикис, 1876 – 1907), гръцки андартски капитан

Литература

Външни препратки 
  Официален сайт на Лехово 
  Сайт за Лехово 
 Фолклорният музей в Лехово .

Бележки 

Села в дем Суровичево
Арванитски селища
Арумънски селища